# Kev nrog cov menyuam tham txog tshuaj COVID-19

Txhim kho zaum kawg: 08/08/2022

Kev txhaj tshuaj tiv-thaiv kabmob tau pomzoo txhaj rau ib txhia menyuam hnub nyoog 6 hli mus txog 4 xyoos uas muaj cov mob hnyav immunocompromised, losyog lawv muaj kev mob xiam oob-khab, nrog rau cov muaj ntau yam mob sib-cov heev thiab/losyog muaj ntau yam mob ntawm yuav ua rau kis kabmob COVID-19 tau yoojyim. Nws yog ib yam uas koj tus menyuam xav paub thiab muaj lus nug ntau yam txog tej kev txhaj tshuaj tiv-thaiv kabmob COVID-19. Hauv no yog ib cov tswvyim pab rau koj thaum nrog lawv tham tomqab lawv txhaj tshuaj tiv-thaiv kabmob tag.

Nw tshwj xeeb ntawm yuavtsum mloog cov lus tshaj tawm qhia txog kev khomob uas muaj nyob hauv tsoomfwm [lub Tsev Saib Kev Khomob thiab Neeglaus lub website (Departmant of Health and Age Care website)](https://www.health.gov.au/).

Koj mus sablaj koj cov kev txhawj xeeb txog kev txhaj tshuaj tiv-thaiv kabmob COVID-19 nrog koj tus kws txhaj tshuaj tiv-thaiv kabmob losyog kws khomob uantej yuav coj koj tus menyuam mus txhaj tshuaj los tau.

Nws tshwj-xeeb ntawm koj yuav tau mloog tus menyuam cov lus qhia txog nws txojkev ntshai thiab teb nws cov lus uas xav paub txog kev mus txhaj tshuaj tiv-thaiv kabmob.

* Qhia rau kuv saib koj paub ntau npaum licas txog tshuaj COVID-19.
* Koj puas tau hno tshuaj vaccine dua?

Tejzaum koj tus menyuam twb tau txhaj tshuaj tiv-thaiv kabmob dhau los lawm ces nyaj nws yuav tsis tshua ntshai pes-tsawg.

Piav qhia cov lus tseeb tiag txog COVID-19 rau tus menyuam rawsli nws lub hnub nyoog txojkev paub tab.

Nco ntsoov tias menyuam yeej kwvyees tau thaum cov laus muaj kev txhawj-xeeb, ces yog yus tseem piav tau tejqhov kev txaus-ntshai rau menyuam thiab ces nws hajyam yuav ua rau kom lawv ntshai.

Qhia rau tus menyuam tias, tus kws txhaj tshuaj yuav nug nws ob peb lolus, ces lawv yuav muab rab koob hno nws txhais caj npab, (losyog txhais ceg yog tias lawv muaj hnub nyoog 6 hlis txog rau yau tshaj 5 xyoos), lawv yuav hnov mob zoo li ib chob xwb thiab thajchaw hno tshuaj yuav mob me-ntsis tomqab hno tshuaj tag. Qhia rau koj tus menyuam uas hais rau lawv tias nws yeej yuav mob me-ntsis, rau thajchaws hno tshuaj, yog mob ces txhais tias cov tshuaj pib ua haujlwm lawm.

Yog tus menyuam ntshai tsis kam txhaj tshuaj, yuav tau nug saib lawv xav licas ntxiv losyog mus sablaj nrog koj tus kws khomob yog tias koj xav tau tswvyim pab ntxiv.

## Teb koj tus menyuam cov lus nug *(Answer your child’s questions)*

Npaj cov lus teb uas yooj-yim thiab zoo tos yuav teb rau thaum koj tus menyuam nug. Nov yog cov lus nug thiab lus teb tshwj xeeb ntawm tejzaum yuav pab tau rau koj:

Siv cov kev piv-txwm uas tshwm sim tiag, xwsli tias yuav pab tiv-thaiv tus menyuam niam pog txiv yawg thiab yuav pab kom lawv ua tau tejyam xwsli mus kawm ntawv thiab mus ua kislas yog koj xav tias hais lino es lawv yuav nkag siab.

Nyob hauv Australia, cov tsev tshuaj (agengy) tau muab cov tshuaj txheeb-xyuas zoo heev kom lawv muaj kev nyab-xeeb zoo. Lawv yuav tsis muab txhaj rau cov neeg yog tias cov tshuaj tsis muaj kev nyab-xeeb.

Yog koj tus menyuam ntshai koob txhaj tshuaj, ces cov kev xub npaj qhia tus menyuam thiab kev ntxias kom nws tsis txhob ntshai yuav yog ib qhov kev tshwj-xeeb heev.

Rau cov menyuam 5 xyoo nce mus, nws yuav pab tus menyuam kom tsis txhob ntshai heev yog koj coj mus txhaj tshuaj rau thajchaw me-zog, cov chaw nws paub, xwsli cov tsev muag tshuaj losyog tom kws khomob lub tsev tshuaj. Cov chaw txhaj tshuaj loj yuav muaj neeg coob thiab yuav muaj suab nrov heev thiab yuav ua rau kom txaus ntshai.

Nqa tus menyuam cov khoom uasi losyog cov ntawv uas nws nyiam tuaj nrog xwv thiaj muab ntxias nws tau.

Qhia rau koj tus kws tshuaj kom paub ua ntej yog koj tus menyuam ntshai rab koob txhaj tshuaj heev xwv lawv thiaj yuav npaj sijhawm kom ntev txaus es tsis txhob maj losyog txhom tus menyuam hno tshuaj.

Koj mus xyuas hauv tsomfwv [lub Tsev Saib Kev Khomob thiab Neeglaus lub website Department of Health and Aged Care website](https://www.health.gov.au/initiatives-and-programs/covid-19-vaccines/translations), nyob ntawm [www.health.gov.au](http://www.health.gov.au) yog xav tau xovxwm ntxiv txog tshuaj tiv-thaiv kabmob.

Koj hu tau rau the National Coronavirus thiab COVID-19 Vaccine Helpline los tau uas yog **1800 020 080**. Nyem option 8 rau kev pabcuam txhais lus pub-dawb.

Yog koj lag-ntseg losyog tsis hnov lus zoo losyog tsis txawj hais lus, koj hu tau rau National Relay Service uas xovtooj yog **133 677**.